open-index/open-wikipedia-markdown huggingface dataset:
ורה מרקס

**ורה מרקס** (בגרמנית: **Vera Marks**; נולדה ב-1933) היא דוגמנית גרמנייה.

## ביוגרפיה
מרקס נולדה בפרנקפורט.

בנעוריה היא זכתה בתואר היופי "מיס ימת קונסטנץ", ב-1951 נבחרה למיס גרמניה לאחר שרוב הקהל הצביע עבורה. לאחר זכייתה בתחרות הארצית היא עזבה את בית הספר בו למדה ויצאה ביחד עם מספר מלכות יופי ממדינות נוספות למסע פרסום ויחסי ציבור במזרח התיכון.

היא הייתה לנציגת גרמניה במיס עולם 1952 בלונדון שם דורגה כסגנית השנייה.

היא גם השתתפה במיס אירופה 1952 באיטליה.

בשנת כהונתה גם נוצר סרט תיעודי אודותיה.

היא שיחקה בסרט המוזיקלי , היא גם הופיעה בסרט "Große Woche".

## קישורים חיצוניים

* ורה מרקס באתר דר שפיגל 

קטגוריה:זוכות מיס גרמניה
קטגוריה:משתתפות בתחרות מיס עולם
קטגוריה:משתתפות בתחרות מיס אירופה
קטגוריה:גרמניות שנולדו ב-1933
קטגוריה:גרמנים שנולדו ב-1933
MAZ-530

ממוזער|300px|דגם "MAZ-530"
**MAZ-530** (ברוסית: **МАЗ-530**) היא משאית עפר אשר יוצרה על ידי יצרנית כלי הרכב הכבדים **Minsk Automobile Plant** (ברוסית: **Мінскі аўтамабільны завод**) בשנים (1957–1960), ועל ידי יצרנית משאיות הענק **BelAZ** (ברוסית: **'Белорусский автомобильный завод or БелАЗ**) בשנים (1960–1963).

דגם "MAZ-530" יוצר בין השנים 1957–1963.

## "MAZ-530"

* יוצרו 36 יחידות.
* בין השנים 1957 - 1960 דגם "MAZ-530" יוצר במינסק, בבלארוס, בין השנים 1960–1963 דגם "MAZ-530" יוצר בז'ודזינה במרכז בלארוס במחוז מינסק.
* מנוע קדמי.
* מנוע דיזל.
* סוג הנעה: הנעה אחורית.
* קוטר חיצוני של צמיגים - 1.8 מטר.
* סיבוב מעגל (קוטר): 28 מטר (נמדד בגלגל הקדמי.
* תוכן גוף מכולה - 22 מ"ק.
* מידות גוף מכולה (אורך X רוחב מבפנים): 3050 × 6540 מ"מ.
* זווית הטיה מקסימלית (מכולה): 65°.
* מידות צמיג: 18.00-32.
* עומס סרן קדמי: 17,500 ק"ג.
* עומס סרן אחורי: 30,450 ק"ג כל אחד.
* על פי תוצאות בדיקה היצרן, משאית העפר של מודל זה הוכרה לא מוצלחת לעבודה במחצבות, שכן היה רדיוס ענק עבור תמרון סיבוב, וקושי תמרון בנסיעה.

## ראו גם
* משאית עפר
* MAZ-504
* MAZ-525

## קישורים חיצוניים

* 

## הערות שוליים

קטגוריה:כלי רכב 6 גלגלים ויותר
קטגוריה:כלי רכב סובייטיים
קטגוריה:כלי רכב שהושקו ב-1957
קטגוריה:משאיות עפר
קטגוריה:משאיות
סטפני גרישם

**סטפני גרישם** (באנגלית: **Stephanie Grisham**; נולדה ב-23 ביולי 1976) היא עובדת של הממשלה הפדרלית של ארצות הברית, אשר כיהנה כדוברת הבית הלבן ומנהלת התקשורת בבית הלבן החל מ-1 ביולי 2019 ועד 7 באפריל 2020 וכראש המטה של הגברת הראשונה של ארצות הברית, מלאניה טראמפ מ-7 באפריל 2020 עד להתפטרותה ב-6 בינואר 2021 בעקבות ההפגנות בגבעת הקפיטול. היא הייתה חברה בצוות המעבר של נשיא ארצות הברית דונלד טראמפ.

## קריירה
בשנת 2007, הייתה גרישם דוברת של אגודת הרכב האמריקאית (AAA) באריזונה. מאוחר יותר, היא הייתה הדוברת של היועץ המשפטי של אריזונה, טום הורן ולאחר מכן דוברת הרפובליקנים בבית הנבחרים של אריזונה, ולאחר מכן של יושב ראש בית הנבחרים של אריזונה, דוד גוון.

בשנת 2012, עבדה גרישם עבור קמפיין הבחירות לנשיאות של מיט רומני.

בשנת 2014, הייתה גרישם, אז דוברת של משרד התובע הכללי של אריזונה, עדה להוצאה להורג של ג'וזף ווד.

בשנת 2015, גרישם, כקבלנית עצמאית, תיאמה את ביקורו של האפיפיור פרנציסקוס בפילדלפיה. מאוחר יותר בשנת 2015, היא שימשה כעוזרת מנהל העיתונות בקמפיין של טראמפ. לדברי *אריזונה הקפיטול טיימס*, בתחילה נטלה גרישם חופשה ארוכה ללא תשלום מבית הנבחרים אריזונה, על מנת לעבוד עבור הקמפיין של טראמפ. דובר בית הנבחרים אריזונה, דוד גוואן, שילם לה 19 אלף דולר במשכורת המדינה במשך תקופה של 8 שבועות, בזמן שהיא כיהנה כחברה בצוות המעבר של טראמפ.

לאחר ניצחונו של טראמפ, בשנת 2017, מונתה גרישם לממלא מקום מזכיר העיתונות של שון ספייסר באגף המערבי של הבית הלבן.   במרץ 2017, העבירה אותה מלאניה טראמפ אל האגף המזרחי. חבר לשעבר בבית הלבן של דונלד טראמפ הצהיר כי טראמפ התחרט על שאיבד את גרישם לטובת משרדה של מלאניה טראמפ, בשל נאמנותה של גרישם ומיומנותה בטיפול בעיתונות בעת ששימשה מזכיר העיתונות בנסיעות שלו. במהלך אותה תקופה, היא בנתה קשרים עם כתבים רבים באירועים. אף על פי שאיבד את גרישם כחלק מהצוות שלו, אמר טראמפ שהוא מרוצה שאשתו "תהיה בידיים טובות". גרישם תוארה על ידי כמה מקורות שעבדו איתה בעבר כ"מוכשרת מאוד "ובעלת "מודעת עצמית", והאמינו שהיא נהנית "לעקוץ את העיתונות" באמצעות הצהרות ספקולטיביות שפורסמו.

משרדו של התובע המיוחד אמר כי גרישם הפרה את חוק הטש של 1939, בעקבות תלונה של הסנאטור טום קרפר. גרישם הואשמה בשימוש בחשבון הטוויטר הרשמי שלה ב-11 ביולי 2018 כדי לצטט את סיסמת הקמפיין של טראמפ. הפרת המעשה אינה פשע, אלא הפרת ההנחיות במקום העבודה, והסוכנות הגיבה בשליחת מכתב אזהרה לגרישם.

ב-14 ביוני 2019, הוזכר שמה של גרישם כמחליפה אפשרית לשרה האקבי סנדרס כדוברת הבית הלבן. היא הוכרזה רשמית כדוברת הבית הלבן הבאה ומנהלת התקשורת בבית הלבן (תפקיד שהיה פנוי מאז שביל שיין עזב במרץ 2019) על ידי הגברת הראשונה של ארצות הברית מלאניה טראמפ באמצעות הטוויטר ב-25 ביוני 2019. במקביל היא תמשיך להיות הדוברת של מלאניה טראמפ.

## חיים אישיים
גרישם היא גרושה ואם לשני ילדים. בנה הבכור סיים את לימודיו בתיכון במאי 2017.

## קישורים חיצוניים

* 
* 
* 

## הערות שוליים

קטגוריה:דוברי הבית הלבן
קטגוריה:מנהלי התקשורת בבית הלבן
קטגוריה:נשיאות דונלד טראמפ: אישים שפרשו או הודחו
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
מרי סרנהולט

**מרי סרנהולט** (בשוודית: **Marie Eleonor Serneholt**; נולדה ב-11 ביולי 1983) היא זמרת ומנחת טלוויזיה שוודית.

## ביוגרפיה
מרי סרנהולט נולדה בסטוקהולם, וכילדה השתתפה בהצגות ואף שיחקה תפקיד ראשי במחזמר. 

בשנת 1998 חתמה בחברת התקליטים Stockholm Records והפכה לחברה בלהקת A*Teens. בשנת 1999 הוציאה הלהקה גרסת כיסוי של השיר "מאמה מיה" שזכתה להצלחה גדולה והייתה במשך שמונה שבועות בראש מצעד הפזמונים השוודי. בשנת 2000 הוציאה הלהקה את האלבום הראשון שלה. עד לשנת 2001 נמכרו יותר מ-6 מיליון עותקים. בשנת 2004 הוציאה אלבום חדש ובשנת 2006 התפרקה הלהקה.

מרי סרנהולט התחילה בקריירה חדשה ובשנת 2006 יצא אלבום חדש של סרנהולט, Enjoy the Ride. האלבום הגיע למקום ה-9 במצעד הפזמונים השוודי והזמרת החלה בסיבוב הופעות באירופה ובאמריקה.

בשנים 2009 ו-2012 השתתפה מרי סרנהולט במלודיפסטיבלן, אך לא נבחרה לייצג את ארצה בתחרות. בשנת 2011 הייתה מנחת האירע לצד ריקארד אולסון.

היא הייתה מנחה של מספר תוכניות טלוויזיה ובשנת 2015 החליפה זמנית את אנייטה חדין בתוכנית "המבצר".

בשנים 2008-2011 היא הייתה בזוגיות עם זוכה האירוויזיון, מונס סלמרלוב

## קישורים חיצוניים

* 

קטגוריה:מנחות טלוויזיה שוודיות
קטגוריה:זמרות שוודיות
קטגוריה:משתתפי מלודיפסטיבלן 2009
קטגוריה:משתתפי מלודיפסטיבלן 2012
קטגוריה:שוודיות שנולדו ב-1983
MAZ-541

**MAZ-541** היא משאית המוגדרת כמשאית דחיפה (מטוס) מתוצרת יצרנית כלי הרכב הכבדים **"Minsk Automobile Plant"**  (ברוסית: **Мінскі аўтамабільны завод**) אשר יוצרה בשנת 1956 ברוסיה.

## היסטוריה
בעבר השתמשו במשאיות קונבנציונליות לגרירת מטוסים, אך עם הופעת המטוסים Tu-104 וה-Tu-114, נדרשו כלי רכב חזקים יותר. נעשה שימוש בטרקטורים מסוג MAZ-535, אך גובהו הצריך מוט גרירה ארוך יותר; כתוצאה מכך, כושר התמרון החמיר כאשר הטרקטור נאלץ לעיתים קרובות להסתובב ולהתחבר מחדש. זה לא רק גרם לעיכובים בטיסות, אלא גם יצר סביבה לא בטוחה בשדה התעופה. פיתוח ה-MAZ-541 החל בשנת 1956.

## "MAZ-541"

* דגם "MAZ-541" התבסס על דגם MAZ-525 כולל המנוע.
* יוצרו 3 יחידות.
* 6 צמיגים, (4 צמיגים אחוריים).
* תא נהג (קבינה) - כפולה.
* מנוע דיזל.
* סוג הנעה: הנעה כפולה 4x4 (הסרן הקדמי יכול היה להתנתק ההנעה הפכה להנעה אחורית). ההנעה האחורית נלקחה מדגם "MAZ-525", ההנעה הקדמית נלקחה מדגם "YaAZ-214".
* דגמי "MAZ-541" שירתו בנמל התעופה הבינלאומי שרמטייבו.

## ראו גם
* דחיפה (מטוס)

## קישורים חיצוניים
* 
* 
* 

## הערות שוליים

קטגוריה:כלי רכב סובייטיים
קטגוריה:משאיות
קטגוריה:רכבי דחיפה
קטגוריה:כלי רכב 6 גלגלים ויותר
קטגוריה:כלי רכב שהושקו ב-1956
נפטנה אינדוסטריה סרבייה

**נפטנה אינדוסטריה סרבייה** (בסרבית: **Нафтна Индустрија Србије**, בקיצור: NIS; בתרגום: **תעשיית הנפט של [[סרביה]]**) היא חברת גז ונפט בינלאומית, שהנהלתה שוכנת בסרביה. החברה היא אחת מהרווחיות ביותר בסרביה ואחת מיצואניות הגדולות במדינה. החברה מעסיקה כ־11,000 עובדים בסרביה ובאזור. גזפרום נפט היא בעלת המניות העיקרית של החברה ומחזיקה ב־56.15% ממניותיה, בעוד ש־29.87% ממניותיה הן בבעלות ממשלת סרביה, והשאר בבעלות בעלי־מניות פרטיים.

עיקר פעילותה של החברה היא בחיפוש, הפקה וזיקוק של נפט וגז, שיווק ומכירה של מוצרי נפט וגז, וכן ביצוע פרויקטים בתחום האנרגיה והפטרוכימיה. מתקני הייצור הראשיים של החברה ממוקמים בסרביה, בעוד שמשרדים משניים הוקמו בבוסניה והרצגובינה, בולגריה, הונגריה, רומניה, רוסיה, קרואטיה ואנגולה.

## היסטוריה
לנפטנה אינדוסטריה סרבייה קדמה החברה "חברת חיפוש והפקת נפט" שמשרדיה שכנו בעיר הסרבית זרניאנין. חברה זו הוקמה בשנת 1949 בהחלטת ממשלת יוגוסלביה. "נפטאגז – חברת חיפוש והפקות גז" הוקמה בשנת 1953 בעקבות החלטה של ממשלת יוגוסלביה, לאחר שההנהלתה הועברה לנובי סאד. במהלך שנות החמישים של המאה העשרים תחנות הדלק והמחסנים הראשונים באזור נפתחו. בתי הזיקוק בפנצ'בו נובי סאד החלו לפעול בשנת 1968. בסוף שנת 1973 חברות שיווק והפצה "יוגופטרול־באוגראד" ו"יוגופטרול־נובי סאד" השתלבו באותה החברה.

נפטנה אינדוסטריה סרבייה בצורתה המודרנית נוסדה בשנת 1991 כחברה לחיפושי, הפקה, זיקוק, שיווק ומכירת נפט וגז.

בשנת 2008 החברה הרוסית גזפרום נפט הפכה לבעלת המניות העיקרית ב־NIS בעקבות הסכם בין סרביה לפדרציה הרוסית על רכישת 51% ממניות החברה עבור 400 מיליון אירו והשקעות של 550 מיליון אירו עד שנת 2012. חוזים נלווים שנחתמו עם גזפרום עסקו בצירוף של סרביה לפרויקט צינור הגז סאות' סטרים  ובהקמת מתקן אחסון גז תת־קרקעי בבאנאצקי דבור. ב־24 בדצמבר 2008 נחתם החוזה הסופי בין ממשלת סרביה לגזפרום.

בינואר 2010 כ־20% מהמניות הנותרות של NIS הופצו על ידי הממשלה הסרבית לאזרחים סרבים. ביוני של אותה השנה NIS הפכה לחברה ציבורית והיא רשומה בבורסת המניות של בלגרד מאז 30 באוגוסט 2010. במרץ 2011, גזפרום נפט הכריזה כי תרכוש 5.15 אחוזים נוספים ממניותיה של NIS, ובכך תגדיל את מניותיה בחברה מ־51% ל־56%. NIS הייתה מונופול על כל ייבוא הגז בסרביה עד 2011.

יחד עם הפיכתה למובילה אזורית ב־2011 NIS החלה להרחיב את עסקיה באזור. חברות בת הוקמו בבוסניה והרצגובינה, בולגריה, הונגריה ורומניה.

בשנת 2012 הושלם פרויקט בניית מתקני גז בפנצ'בו. סיום הפרויקט סימן את השלמת השלב הראשון במודרניזציה של מתקני הזיקוק של NIS.

שנתיים לאחר מכן, בשנת 2013, החלה ההוצאה לפועל של פרויקט הקוגנרציה (ייצור אנרגיה חשמלית ואנרגיה תרמית מהגז המתקבל משדות נפט וגז טבעי בסרביה). מתקן הקוגנרציה הראשון הותקן בסירקובו ואחריו נכנסו לפועלה עוד 13 תחנות כוח קטנות יותר. האנרגיה החשמלית העודפת המיוצרת על ידי נפטנה אינדוסטריה סרבייה נמכרת בשוק החופשי. החברה שואפת ליישום של טכנולוגיות חדשות שיוצאות לשוק והטכנולוגיות בהן משתמשת החברה לזיקוק וייצור אנרגיה מתעדכנות עם הזמן. ב-2017 החלה החברה בהקמת בית זיקוק על יד העיר פנצ'בו ומטרתה היא להפוך אותו לאחד המודרניים ביותר במזרח אירופה.

## פעילות
נפטנה אינדוסטריה סרבייה היא החברה היחידה בסרביה העוסקת בחיפוש ובהפקה של נפט וגז גולמיים, כמו גם ייצור של אנרגיה גיאותרמית.

## ראו גם
* יחסי סרביה–רוסיה
* גזפרום

## קישורים חיצוניים

* 

## הערות שוליים

קטגוריה:חברות נפט
קטגוריה:חברות סרביות
קטגוריה:נובי סאד
חליטה (הלכה)

ה**חליטה** בהלכה נאמרה בהקשר של הכשרת בשר לאכילה. מן התורה ניתן לאכול את הבשר תיכף אחר השחיטה אם הדיח את הדם שעל גביו, זאת משום שדם הבלוע באיברים, כל זמן שלא פירש מהם, מותר. אך הבא לבשל את הבשר חייב להכשירו על מנת שלא יצא הדם הבלוע מן האיברים ויאסר. בהלכה הוצגו שתי דרכים להכשיר את הבשר: האחת היא להרחיק את הדם על ידי מליחת הבשר או צלייתו, והדרך השנייה היא לצומתו במקומו שלא ייצא עוד. הפעולה שבמסגרתה נצמת הבשר נקראת בלשון התלמוד "חליטה". החליטה נעשית באמצעות השריית הבשר במים רותחים או בחומץ שמחמת חריפותו הוא צומת את הבשר ומונע מן הדם לצאת.

מתקופת הגאונים אין סומכים על פעולת החליטה בפני עצמה להתיר את בישול הבשר, כיוון ש"אין אנו בקיאין בחליטה".
מאידך לדעת הרמב"ם מלבד תהליך המליחה הרגיל של הבשר, יש חיוב נוסף לחלוט את הבשר במים רותחים בסיום התהליך, ובעקבותיו נוהגים כך יהודי תימן. בשאר העדות לא נהוג לחלוט כדברי הראב"ד בהשגותיו: "לא שמענו ולא ראינו מימינו", וכך פסק הרמ"א. רבי יוסף קארו מביא את שתי השיטות בשולחן ערוך, ולפי פרשנות הש"ך, יש להשתדל לנהוג כך.

לפי המשנה בצק שנחלט ברותחים, שוב לא מחמיץ וכשר לאכילה בפסח, אולם מתקופת הגאונים נוהגים לאסור פעולה זו.

## קישורים חיצוניים
* 
* הסבר מנהג תימן בעניין חליטה  באתר נצח ישראל

## הערות שוליים

קטגוריה:הלכה
קטגוריה:כשרות
אנדריוס גודז'יוס

**אנדריוס גודז'יוס** (בליטאית: **Andrius Gudžius**; נולד ב-14 בפברואר 1991) הוא אתלט ליטאי. הוא אלוף העולם (לונדון 2017) ואלוף אירופה (ברלין 2018) בזריקת דיסקוס.

## ביוגרפיה
### 2008–2010
#### אלוף עולם לנוער
באליפות העולם לנוער שנערכה בבידגושץ', פולין בשנת 2008 סיים גודז'יוס במקום שישי בזריקת דיסקוס (1.75 ק"ג) בתוצאה של 58.63 מטר. באליפות אירופה לנוער שנערכה בנובי סאד סרביה בשנת 2009 הוא סיים במקום חמישי בתוצאה של 60.05 מטר ובאליפות העולם לנוער שנערכה במונקטון, קנדה בשנת 2010 הוא זכה במדליית זהב בזריקת דיסקוס בתוצאה של 63.78 מטר.

### 2011
באוניברסיאדה שנערכה בשנג'ן, הרפובליקה העממית של סין בשנת 2011 הוא סיים במקום 13 בזריקת דיסקוס בתוצאה של 56.59 מטר

### 2015
באליפות העולם שנערכה בבייג'ינג באוגוסט 2015 סיים סטול במקום 14 בזריקת דיסקוס בתוצאה של 62.22 מטר.

### 2016
באליפות אירופה שנערכה באמסטרדם בתחילת יולי 2016 סיים גודז'יוס במקום 13 בזריקת דיסקוס בתוצאה של 63.60 מטר. באולימפיאדת ריו דה ז'ניירו (2016) הוא סיים במקום 12 בזריקת דיסקוס בתוצאה של 60.66 מטר. בשלב המוקדמות הוא קבע בזריקה השלישית תוצאה של 65.18 מטר ועלה מהמקום הרביעי.

### 2017
#### אלוף עולם
באליפות העולם שנערכה בלונדון באוגוסט 2017 זכה במדליית זהב בזריקת דיסקוס בתוצאה של 69.21 מטר, לפני דניאל סטול משוודיה (69.19 מטר) ומייסון פינלי מארצות הברית (68.03 מטר).

### 2018
#### אלוף אירופה
באליפות אירופה שנערכה בברלין ב-2018 זכה גודז'יוס במדליית זהב בזריקת דיסקוס בתוצאה של 68.46 מטר, לפני דניאל סטול (68.23 מטר) ולוקס וייסהיידינגר מאוסטריה (65.14 מטר).

### 2019
באליפות העולם שנערכה בדוחה בחודש ספטמבר סיים במקום 12 בזריקת דיסקוס בתוצאה של 61.55 מטר

### 2021
באולימפיאדת טוקיו סיים במקום שישי בזריקת דיסקוס בתוצאה של 64.11 מטר.
### 2022
באליפות העולם שנערכה ביוג'ין, אורגון, ארצות הברית ב-19 ביולי אותה שנה הוא זכה במדליית ארד בזריקת דיסקוס בתוצאה של 67.55 מטר כריסטיאן צ'ה שקבע שיא אליפות חדש של 71.13 מטר וחברו לנבחרת מיקולאס אלקנה (69.27 מטר).

באליפות אירופה שנערכה במינכן בחודש אוגוסט סיים במקום שישי בזריקת דיסקוס בתוצאה של 65.40 מטר.

### 2023
באליפות העולם שנערכה בבודפשט בחודש אוגוסט סיים במקום שישי בזריקת דיסקוס בתוצאה של 66.16 מטר.

### 2024
באליפות אירופה שנערכה ברומא בחודש יוני סיים במקום שביעי בזריקת דיסקוס בתוצאה של 64.43 מטר.

באולימפיאדת פריז סיים במקום שמיני בזריקת דיסקוס בתוצאה של 66.55 מטר.

### 2025
באליפות העולם שנערכה בטוקיו בחודש ספטמבר סיים במקום שישי בזריקת דיסקוס בתוצאה של 63.43 מטר.
## שיאים אישיים
### אצטדיון
* זריקת דיסקוס: 69.59 מטר (2018)

* ספורטאי השנה של ליטא: 2017, 2018
## קישורים חיצוניים

קטגוריה:אתלטים ליטאים
קטגוריה:זורקי דיסקוס
קטגוריה:אלופי עולם באתלטיקה
קטגוריה:אלופי אירופה באתלטיקה
קטגוריה:אתלטים באולימפיאדת ריו דה ז'ניירו (2016)
קטגוריה:זורקי דיסקוס באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:קובנה: אישים
קטגוריה:ליטאים שנולדו ב-1991
MAZ-525

[ממוזער|300px|[נשיא מצרים גמאל עבד אל נאצר בסכר אסואן, ברקע: דגם "MAZ-525"]]
**MAZ-525** (ברוסית: **МАЗ-525**) היא משאית עפר אשר יוצרה על ידי יצרנית כלי הרכב הכבדים **"Minsk Automobile Plant"**  (ברוסית: **Мінскі аўтамабільны завод**) (1950-1959), ועל ידי יצרנית משאיות הענק **"BelAZ"**  (ברוסית: **'Белорусский автомобильный завод or БелАЗ**) (1959-1967).

דגם "MAZ-525" יוצר בין השנים 1950–1967.

הפעלת דגם "MAZ-525" נמשכה עד ראשית שנות ה-70 של המאה ה-20. הדגם השתתף באתרי הבנייה הסובייטיים הגדולים בשנות ה-50 ובשנות ה-60 של המאה ה-20.

הדגם השתתף בפרויקטים של בניה בחו"ל, כגון בניית סכר אסואן במצרים (ראו תמונה).

## "MAZ-525"
* מנוע קדמי.
* מנוע דיזל.
* סוג הנעה: הנעה אחורית.
* קיבולת מכל דלק - 400 ליטר.
* רדיוס סיבוב - 13.8 מטר.
* מידות צמיגים: 18.00 × 32.
* קיבולת גוף מכולה - 14.3 מ"ק.
* זווית הטיה מקסימלית (מכולה): 65°
* "MAZ-525", שנת 1951 צולם בסרט "Zacít znova" שיצא לאקרנים ברוסיה בשנת 1964.

## ראו גם
* משאית עפר
* MAZ-504
* MAZ-530

## קישורים חיצוניים

* 

## הערות שוליים

קטגוריה:כלי רכב 6 גלגלים ויותר
קטגוריה:כלי רכב סובייטיים
קטגוריה:משאיות
קטגוריה:משאיות עפר
קטגוריה:כלי רכב שהושקו ב-1950
פירוז א-דילמי

**פַיְרוּז א-דַּיְלַמִי** (בערבית: **فيروز الديلمي**, בפרסית: **فیروز دیلمی**) היה צחאבי תימני ממוצא פרסי.

הוא מהשושלת של הפרסים שנשלחו על ידי חֻ'סרוּ הראשון לתימן, כבשו אותה וגירשו ממנה את החבשיים.

לאחר שאל-אסווד אל-ענסי, אשר טען על עצמו שהוא נביא, פלש לתימן, פירוז נשלח על ידי מוחמד לעמוד מולו.
פירוז נפטר בשנת 673, מהלך תקופת שלטונו של עות'מאן בן עפאן.

יש היסטוריונים שאומרים שהכוניה שלו הייתה אבו עבדאללה, בעוד שאחרים טוענים כי הוא היה אבו עבד אלרחמן.

הוא נודע גם בשם "אלחמירי", מפני שהוא מממלכת חִמְיַר.

## הערות שוליים

קטגוריה:צחאבה

קטגוריה:נפטרים ב-673
פדריק דקרס

**פדריק דקרס** (באנגלית: **Fedrick Dacres**; נולד ב-28 בפברואר 1994) הוא אתלט ג'מייקני. הוא סגן אלוף העולם (דוחה 2019), אלוף חבר העמים (גולד קוסט 2018), אלוף המשחקים הפאן אמריקאיים (טורונטו 2015) ובעל תוצאת השנה בעולם (2019) בזריקת דיסקוס. מדורג במקום ה-19 בזריקת דיסקוס בכל הזמנים.

## ביוגרפיה
דקרס נולד וגדל בקינגסטון.

### 2012
#### אלוף עולם לנוער
באליפות העולם לנוער שנערכה בברצלונה, ספרד בשנת 2012 זכה דקרס במדליית זהב בזריקת דיסקוס (1.75 ק"ג) בתוצאה של 62.80 מטר.

### 2015
#### אלוף המשחקים הפאן אמריקאיים
במשחקים הפאן אמריקאיים שנערכו בטורונטו, קנדה ביולי 2015 זכה דקרס במדליית זהב בזריקת דיסקוס בתוצאה של 64.80 מטר. באליפות העולם שנערכה בבייג'ינג בסוף אוגוסט הוא סיים במקום שביעי בזריקת דיסקוס בתוצאה של 64.22 מטר. בשלב המוקדמות הוא קבע תוצאה של 65.77 מטר ועלה ראשון לשלב הגמר.

### 2016
באולימפיאדת ריו דה ז'ניירו (2016) הוא סיים במקום 34 והאחרון בזריקת דיסקוס בתוצאה של 50.69 מטר.

### 2017
בתחרות שנערכה בקינגסטון ב-15 באפריל 2017 קבע דקרס בהדיפת כדור ברזל שיא איש חדש של 20.46 מטר. באליפות העולם שנערכה בלונדון באוגוסט אותה שנה הוא סיים במקום רביעי בזריקת דיסקוס בתוצאה של 65.83 מטר.

### 2018
#### אלוף משחקי חבר העמים
במשחקי חבר העמים שנערכו בגולד קוסט, אוסטרליה בשנת 2018 זכה דקרס במדליית זהב בזריקת דיסקוס בשיא משחקים חדש של 68.20 מטר. בגביע העולם הביניבשתי שנערך באוסטרבה, צ'כיה בספטמבר אותה שנה הוא זכה במדליית זהב בזריקת דיסקוס בתוצאה של 67.97 מטר.

### 2019
בתחרות שנערכה ברבאט, מרוקו במסגרת ליגת היהלום ב-16 ביוני 2019 ניצח דקרס בזריקת דיסקוס בתוצאת השנה בעולם, בשיא ליגת היהלום ובשיא ג'מייקה חדש של 70.78 מטר, לפני דניאל סטול משוודיה (69.94 מטר) ולוקס וייסהיידינגר מאוסטריה (68.14 מטר).

#### סגן אלוף עולם
באליפות העולם שנערכה בדוחה בספטמבר 2019 זכה דקרס במדליית כסף בזריקת דיסקוס בתוצאה של 66.94 מטר, אחרי דניאל סטול (67.59 מטר) ולפני לוקס וייסהיידינגר (66.82 מטר).

## שיאים אישיים
### אצטדיון
* הדיפת כדור ברזל: 20.46 מטר (2018)
* זריקת דיסקוס: 70.78 מטר (2019), **שיא ג'מייקה**

## קישורים חיצוניים

קטגוריה:ג'מייקנים שנולדו ב-1994
קטגוריה:אתלטים ג'מייקנים
קטגוריה:זורקי דיסקוס
קטגוריה:אתלטים באולימפיאדת ריו דה ז'ניירו (2016)
קטגוריה:זורקי דיסקוס באולימפיאדת טוקיו (2020)
.zm

***' היא ה[[סיומת אינטרנט|סיומת]] הלאומית (ccTLDs - Country Code Top Level Domains) של [[שם תחום|שמות המתחם]] (domain name) של [[אתר אינטרנט|אתרי אינטרנט]] הרשומים ב[[זמביה]]. החל משנת [[1994]].

== תתי-סיומות ==
סיומת האינטרנט מחולקת לתת-סיומות הבאות שניתן לרשום רק תחתן:
* ***' - מוסדות אקדמיים
* ***' - גופים מסחריים
* ***' - גופים מסחריים
* ***' - מוסדות אקדמיים
* ***' - בתי ספר
* ***' - ארגונים ממשלתיים
* ***' - אינטרנט
* **** - ארגונים לא מסחריים
ההנחות לעיל מבוססות על מוסכמות סטנדרטיות ולא על נהלים כתובים כיוון שאין כל תיעוד מקוון לכך, רוב הרשויות יבחרו בסיומות .co.zm או .org.zm.

## רישום
הסיומות .com.zm, .edu.zm ו- .net.zm מנוהלות בידי *CopperNET Solutions*, בעוד ששאר הסיומות של .zm מנוהלות בידי "ZAMNET".

## קישורים חיצוניים

* 
* ZAMNET
* 

## הערות שוליים

קטגוריה:זמביה
פרן וגריגורי טשיאן

**פרן טשיאן** (**Pran Tashchiyan**; בארמנית: **Պրան Թաշճյան**; ארמניה, 1890 – לא ידוע) ובעלה השני גריגורי היו בני זוג ארמנים חסידי אומות העולם, שהצילו יהודים באוקראינה.

פרן טשיאן שרדה את רצח העם הארמני במלחמת העולם הראשונה. בעלה הראשון, שני ילדיה ורוב קרוביה נרצחו. לאחר המלחמה היא היגרה יחד עם גריגורי טשיאן לסימפרופול, בירת הרפובליקה האוטונומית של חצי האי קרים, שם התחתנו. בין האוכלוסייה המעורבת שהתגוררה באזור זה הייתה משפחה רוסית בשם קוצ'רנקו. אחת הבנות, יבגניה, הייתה נשואה ליהודי דוד גולדברג, ולהם היו שני ילדים.

כאשר תקפה גרמניה הנאצית את ברית המועצות במבצע ברברוסה, התגייס דוד גולדברג ל. הוריו נרצחו לאחר כיבוש סימפרופול בידי הנאצים. יבגניה חששה לביטחונם של ילדיה הסתירה אותם אצל שכנתה, פרן טשיאן. מפברואר 1942 ועד השחרור באפריל 1944 הוחבאו הילדים על ידי פרן וגריגורי טשיאן. על כך זכו השניים לתואר חסידי אומות העולם מטעם יד ושם.

## קישורים חיצוניים
* פרן טשיאן באתר יד ושם

קטגוריה:רצח העם הארמני: אישים
קטגוריה:חסידות אומות העולם
קטגוריה:זוגות חסידי אומות העולם
קטגוריה:מצילים בשואה: אוקראינה
קטגוריה:ארמנים
קטגוריה:ילידות 1890
בית הכנסת הגדול באוני

**בית הכנסת הגדול באוני** (בגאורגית: **ონის სინაგოგა**) הוא בית כנסת ברחוב וחטנג השישי בעיר אוני שבחבל רצ'ה בגאורגיה. בית הכנסת נבנה בשנת 1895, והוא בית הכנסת הפעיל העתיק ביותר בגאורגיה.

## היסטוריה
### בנייה ומבנה בית הכנסת
[שמאל|ממוזער|350px|מבט עילי על בית הכנסת, ניתן להבחין בציור הקיר המתאר את [מעמד הר סיני מעל לארון הקודש]]
בית הכנסת נבנה בשנת 1895 בסגנון אקלקטי. בית הכנסת אוני הוא בית הכנסת השלישי בגודלו בכל גאורגיה אחרי בית הכנסת הגדול של טביליסי ובית הכנסת כותאיסי.

בית הכנסת עוצב בהשראת בית הכנסת של קהילת לוצק שבפולין. חבר הקהילה באוני, אליהו אמשיקשוילי אשר נסע לפולין התרשם מבית הכנסת שבלוצק ורצה להעתיק את צורתו לאוני.

בבית הכנסת שלושה ציורי קיר המראים את מעמד הר סיני, ארבעת המינים ומנורת שבעת הקנים.
עמודי בית הכנסת מעוטרים בתבליטי עלים וכיפת בית הכנסת מעוטרת בתבליטי מגן דוד.

### [[רעידת האדמה ברצ'ה (1991)]]

במהלך רעידת האדמה החמורה שהתרחשה ברצ'ה בשנת 1991, נפגע בית הכנסת בצורה חמורה וסדקים רבים נפערו בקירותיו. ארבע שנים לאחר הרעידה, שופץ בית הכנסת וחודש בעזרת כסף שהגיע מהממשלה הגאורגית ומארגון הצדקה היהודי אמריקאי הג'וינט. בטקס הפתיחה המחודשת השתתף גם נשיא גאורגיה בזמנו, אדוארד שוורדנדזה. את מלאכת השיפוץ ושחזור בית הכנסת הוביל האדריכל פרופסור שׁוֹתָּה בּוֹסתַנִשווִילִי.

### חגיגות ה-120 לבית הכנסת
ב-2 בספטמבר 2015 נערך בבית הכנסת טקס לציון מאה עשרים שנה לבית הכנסת. הטקס נערך בהשתתפות ראש ממשלת גאורגיה, אִירָאקְלִי רָ'רִיבַּאשְוִוילִי .

## יהדות אוני

יהדות גאורגיה מנתה בשיאה כרבע מיליון יהודים שהשתייכו לקהילה עתיקה בעלת מנהגים מיוחדים. אך, בשנות השבעים והתשעים רבים מבני הקהילו עלו לישראל ובגאורגיה נשארו מספר מועט של יהודים.

יהדות אוני, שבשנת 1972 מנתה כ-3150 יהודים, מונה, נכון לשנת 2015 רק כ-16 יהודים.

## קישורים חיצוניים

* בית הכנסת החדש אוני, אתר מסע אל המורשת היהודית של בית אבי חי ומרכז זלמן שזר

## הערות שוליים

קטגוריה:גאורגיה: בתי כנסת
קטגוריה:רצ'ה
גטו סמולנסק

**גטו סמולנסק** היה גטו, שהקים משטר הכיבוש הנאצי בעיר סמולנסק שבפדרציה הרוסית, בברית המועצות. הגטו הוקם ביולי 1941 וחוסל באוגוסט 1942.

## קורות הגטו
### הפלישה הגרמנית
עם כיבוש סמולנסק על ידי הווורמכט ב־16 ביולי 1941 במהלך מבצע ברברוסה, כבר פונו או ברחו כ־12,000 מבין יהודי העיר, ובעיר נותרו כ־3,000 יהודים שהיוו כ־3% מבין תושבי העיר.

### הקמת הגטו
מיד עם הכיבוש נרצחו עשרות יהודים בעיר, בעיקר משכילים. באוגוסט הוטלה על היהודים חובת סימון בגדיהם בסימן זיהוי והם נאלצו לשלם כופר נפש. בין סוף יולי ותחילת אוגוסט רוכזו כ־2,000 יהודים בגטו שהוקם בעיר. בין האסירים בגטו היו גם פליטים מבלארוס. הגטו הוקם ליד בית הקברות היהודי, מעבר לנהר דנייפר. הצפיפות בגטו הייתה כה קשה עד כי חלק מהיהודים בבתי הגטו נאלצו לישון בישיבה.

בעיר הוקם יודנראט שמונה על התייצבות היהודים לעבודת כפייה, בין היתר בניקיון בעיר ובעבודה בתחנת הרכבת בעיר. היו יהודים שהועסקו בסנדלרות ובתפירה. חלקם המשיכו לעבוד בכך גם לאחר שמרוב היהודים הוחרמו כלי עבודתם. עובדים יהודים שלא הצליחו להמשיך לעבוד, עקב רעב וחולשה, נורו למוות. שוטרים רוסים היו מדי פעם נכנסים לגטו ושודדים רכוש מהיהודים. בספטמבר 1941 הצטוו היהודים למסור את פריטי הפרווה. בסוף 1941 ועד אביב 1942 מתו כ־200 מיהודי הגטו במגפות שנגרמו בין היתר עקב היעדר מקורות מים נקיים בתחומי הגטו. ביוני 1942 הוטלה על יהודי הגטו חובת תשלום כופר נפש, ועל היודנרט הוטל לגבות את הכופר מיהודי הגטו. לפעמים היו שוטרים רוסים וגרמנים נכנסים לגטו ושודדים רכוש, לעיתים תוך מכות, ירי בתושבים ואונס. בגטו הוקמו משמרות כדי לנסות להזהיר נשים מראש.

### חיסול הגטו
בלילה שבין 14 ל־15 ביולי הוקף הגטו בשוטרים רוסים. ב־15 באוגוסט הצעידו הגרמנים את 2,000 יהודי הגטו לחורשה ליד הכפר מגלנישצ'ינה  ושם ירו בחלק מהיהודים למוות ורצחו את חלקם האחר במשאיות גז.

## קישורים חיצוניים
* 
* 
* 

קטגוריה:מעשי טבח במלחמת העולם השנייה
סמולנסק
קטגוריה:סמולנסק
אימון מכוון

**[[אימון]] מכוון** היא צורת למידה שיטתית ותכלתית המתבצעת באמצעות עשייה תוך הקדשת תשומת לב מלאה. בעוד שתרגול רגיל (נאיבי), עשוי לכלול חזרות רבות ללא הקדשת תשומת לב, אימון מכוון דורש ריכוז מלא ונעשה עם מטרה ספציפית של שיפור ביצועים.

אימון מכוון הוא מונח שטבע הפסיכולוג אנדרס אריקסן  בעשרות שנות מחקר על פיתוח מומחיות. בספרו *PEAK- Secrets from the New Science of Expertise*, מפרט אריקסן ממצאים 30 שנות מחקר בהם חקר את הדפוסים המשותפים בצורת האימון של אנשים שהגיעו לפסגה בתחום העיסוק שלהם. בין היתר חקר אריקסן מוזיקאים, ספורטאים, שחמטאים, מטפסים, רופאים, טייסים ועוד.

התגלית הגדולה ביותר של אריקסון הייתה כי מומחים פשוט "מתאמנים אחרת". כלומר, ההבדלים בין ביצועים מעולים לביצועים בינוניים נעוצים בעיקר ב**איכות** האימון ופחות ב**כמות הזמן** שהושקע באימון. לטענתו, "אימון מכוון הוא הדרך האפקטיבית ביותר לרכוש מיומנות".

אימון מכוון כולל את המרכיבים הבאים:
#**מטרה** – אימון מכוון הוא אימון בעל מטרה ספציפית ומוגדרת היטב.
#**קשב** – אימון מכוון הוא מכוון, כלומר, הוא מצריך תשומת לב ומודעות מלאה בזמן התרגול.
#**פידבק** – המתאמן מקבל משוב מיידי וספציפי על הביצוע ממאמן מנוסה.
#**מאמץ** – זהו אולי המרכיב החשוב ביותר באימון מכוון. אימון מכוון מתרחש מחוץ לגבולות הנוחות ומצריך מהמתאמן לנסות דברים שהם מעבר ליכולותיו הנוכחיות.

## ראו גם
*אימון מוחי

## קישורים חיצוניים
* Ericsson, Anders; Pool, Robert (2016). Peak: Secrets from the New Science of Expertise. Boston: Houghton Mifflin Harcourt. .

קטגוריה:שיטות למידה
קטגוריה:אימון
המלך לואי (דמות דיסני)

**המלך לואי** (באנגלית: **King Louie**) הוא דמות בדיונית של קוף, שהופיעה לראשונה בסרט ההנפשה המוזיקלי של חברת וולט דיסני "ספר הג'ונגל". הדמות לא הוצגה בספרו של רודיארד קיפלינג, אך הקופים שתחתיו הוצגו.

## רקע על דמותו
### בסרט משנת 1967
המלך לואי הוא אורנגאוטן שמולך על קופי הלנגור בג'ונגל הודי. הוא רוצה לדעת את סוד האש ובטוח שמוגלי הנער מהג'ונגל יגלה. בזמן שמוגלי שוחה יחד עם באלו הדוב בנהר הלנגורים חוטפים את מוגלי ומתחמקים מבאלו המנסה להחזירו ומביאים אותו אליו אל הארמון של לואי. לואי עושה הסכם עם מוגלי שיגלה לו את סוד האש ובתמורה ישאירו בג'ונגל. מוגלי אומר ללואי שהוא לא יודע את סוד האש אך הוא ממשיך לבלות עם לואי והקופים בשירה וריקודים ובהמשך באלו ביחד עם בגירה הנמר מנסים להציל את מוגלי מידיו ואחרי ערבוביה בין לואי לבאלו לואי מגלה שארמונו פורר.

בסרט לא ידוע מה מהות היחסים עם מוגלי. האם חבר אליו, האם שנא אותו ורק מתוך תועלת אישית הביאו לארמונו או שהוא נייטרלי ביחסיו איתו. דמותו של לואי באנימציה היותר ישנה מופיעה בסדרת הפריקוול לסרט "גורי הג'ונגל" ובסדרה "עולם סחרחר".

### בסרט משנת 2016
דמותו של לואי הופיעה גם בגרסת הלייב-אקשן של הסרט משנת 2016, אך הפעם לא כאורנג אוטן, אלא כקרוב משפחתו הנכחד, הגיגנטופיתקוס שהיה גדול יותר ובניגוד לאורנג אוטן מאובניו נמצאו בהודו.

בסרט להקת קופים ממינים שונים (ביניהם לנגור אפור, מקוק מזוקן ועוד מקוקים וגיבון לבן-גבות מערבי) מעבירים אותו איתם למקדש גבוה מעל הג'ונגל ובתוכו שוכן המלך לואי בצללים. לואי מעביר למוגלי פפאיה ונותן לו להיות בן בית בארמונו בתמורה למידע על איך מדליקים אש. מוגלי לא יודע אך המלך לואי בטוח שהוא מסתיר ממנו מידע ומחליט להשאיר אותו בארמון.

בגירה ובאלו מגיעים כאשר באלו מנסה להצטרף לשבט הקופים. המלך לואי לא מתרשם ומורה להעיף אותו מהארמון, בעוד בגירה מחלץ את מוגלי אך מאותר בידי חלק מהקופים וכולם רודפים אחריהם. המלך לואי הכבד מיטלטל על הקירות בניסיון לעצור את מוגלי. הוא כמעט תופס אותו אך מוגלי מקפץ על עץ החוצה מהארמון. לואי אומר למוגלי שאין לו כעת לאן לברוח ומגלה לו שאקלה מת. לאחר שמוגלי לא מתרשם הוא מנסה לתפוס אותו בזרועותיו הגדולות אך בטעות מפיל את ארמונו עליו ומת, מה שמפזר את להקת הקופים.

## קישורים חיצוניים

קטגוריה:דמויות ספר הג'ונגל
קטגוריה:דיסני: דמויות
קטגוריה:דמויות קולנועיות
קטגוריה:דמויות טלוויזיוניות
קטגוריה:בעלי חיים בדיוניים
קטגוריה:פרימטים בתרבות
קנקארטה

[שמאל|ממוזער|200x200 פיקסלים| קנקארטה שהונפקה על ידי השלטונות הגרמניים לאזרח פולני של ה[גנרלגוברנמן]] 
**קנקארטה** (בגרמנית: **Kennkarte**, וברבים **קנקארטן**) הוא מסמך הזהות הבסיסי, שבו נעשה שימוש בשטחים רבים שנכבשו על ידי גרמניה הנאצית, בתקופת הרייך השלישי. מסמכים אלה נוצרו לראשונה ביולי 1938. הם הוענקו בדרך כלל מגורם משטרתי, ונשאו חותמות של משרדי הממשלה המנפיקים. כל אזרח גרמני בן 18 ומעלה ואזרחים מעטים יהודייים (זכר ונקבה) קיבלו תעודה זו, והצטוו להציגה כשעמד בפני גורמים רשמיים.

## המדינות הכבושות
לאחר פרוץ מלחמת העולם השנייה החלה גרמניה הנאצית בהוצאת *קנקארטן* של מדינות שכבשה, למשל פולין (הממשל הכללי). תעודות אלה הונפקו לתושבים בני 15 ומעלה בשנים 1941–1943, אך לעיתים קרובות זויפו על ידי תנועת ההתנגדות הפולנית.

בשבועות הראשונים לכיבוש הגרמני של פולין, היו בשימוש תעודות מלפני המלחמה שהונפקו על ידי הרפובליקה הפולנית השנייה. ב-26 באוקטובר 1939, בעקבות צו של הנס פרנק, הוכרזה חובת הנשיאה של קנקארטן. בשל סיבוכים משפטיים, לא הונפקו המסמכים הראשונים עד יוני 1941. השלטונות הגרמניים המשיכו להנפיקם עד 1943. קנקארטה הייתה מסמך קרטון דק, כ-30 על 14 ס"מ. מקופל וטקסט משני צדדיו. בסך הכל נוצר מסמך בן שישה עמודים, כל דף בו בגודל 10 על 14 ס"מ. צבעה של הקנקארטה התבסס על מוצא אתני: לפולנים חולקה קנקארטה אפורה. יהודים וצוענים: צהוב; רוסים, אוקראינים, בלארוסים וגאורגים: כחול. במסמכים סומן מוצאם האתני של הנושאים על פי האות הראשונה של המילה הגרמנית עבור האתניות (Juden - יהודי; Weissrussen - בלארוסי; Zigeuner - צועני וכו') J עבור יהודים, U עבור האוקראינים, R עבור הרוסים, W עבור בלארוסית, K עבור גאורגים, Z עבור הצוענים וכו'.

כדי לקבל קנקארטה נדרש המבקש למלא בקשה, ולספק מסמכים כגון תעודת לידה, תעודת זהות פולנית מלפני המלחמה ותעודת נישואין (במקרים מסוימים). אזרחים פולנים ממוצא אתני מתאים (למשל גרמנים אתניים עם אזרחות פולנית מלפני המלחמה) נאלצו להצהיר שהם שייכים לגזע הארי. עם קבלת הכרטיס, היה על המועמד לתת טביעות אצבע. לעיתים היו עובדי מדינה דוברי-פולנית מעורבים בתהליך הנפקת התעודות, וכך התאפשר זיוף התעודות לעיתים קרובות. כך התאפשר לחברי "ארמייה קריובה" וליהודי פולין לקבל זהות מזויפת. עוד פעלו בפולין הכבושה בתי דפוס בלתי חוקיים שהפיקו קנקארטן. הכרטיסים היו זמינים בשוק השחור. על פי הגסטפו, בשנת 1943 היו בוורשה עד 150,000 כרטיסים מזויפים. הצבא העריך כי בסוף 1942, כ-10% מתושבי הגנרלגוברנמן נעזרו בקנקארטן מזויפים.

## קישורים חיצוניים

* היסטוריה של קנקרארטן בשטעטל הווירטואלי
* מסמכים אריים

## הערות שוליים

קטגוריה:מילים וביטויים בגרמנית
קטגוריה:פולין במלחמת העולם השנייה
קטגוריה:גנרלגוברנמן
קטגוריה:תעודות זיהוי
אמנון רופא

**אמנון רופא** (נולד ב-15 ביוני 1947) הוא רופא נשים מומחה ביילוד וגינקולוגיה ישראלי. כיהן כמנכ"ל המרכז הרפואי בני ציון בין השנים 2001–2019.

## ביוגרפיה
רופא נולד בחיפה לרחל ומשה רופא, מזכיר עיריית חיפה ועוזר ראש העירייה, אבא חושי.

רופא גדל בחיפה והתחנך בבית הספר "זיכרון יוסף" ותיכון עירוני "חוגים". את שירותו הצבאי עשה במפקדת מחוז חיפה של חטיבת גולני. בשנת 1967 החל ללמוד רפואה בבית הספר לרפואה בבולוניה, איטליה ובתום ארבע שנות לימוד חזר לארץ וסיים את לימודי הרפואה בפקולטה לרפואה בטכניון, כבוגר המחזור השני של הפקולטה לרפואה.

בסיום לימודיו, חזר לשירות צבאי כרופא גדודי בשריון באזור סיני. רופא התמחה במרכז הרפואי כרמל ברפואת נשים ומיילדות. בנוסף, בעל התמחות במנהל רפואי ונחשב לאחד מהאבות המייסדים של התמחות זו.

כרופא בכיר השתלב במרכז הרפואי כרמל וכיהן כסגן מנהל בית החולים בין השנים 1982–1989. בשנת 1989 נבחר לכהן כמנכ"ל בית החולים ונחשב למנהל בית החולים הצעיר ביותר בארץ בשעתו. הוא כיהן בתפקיד עד שנת 1995.

בין השנים 1997–1999 כיהן כמנכ"ל חברה למכשור וציוד רפואי, ולאחר מכן מלא מגוון תפקידי ייעוץ לפרויקטים רפואיים שונים.

בשנת 2000 מונה למנכ"ל המרכז הרפואי בני ציון בחיפה.

### מנכ"ל המרכז הרפואי בני ציון
ביוני 2000 מונה למנהלו של המרכז הרפואי בני ציון. עם כניסתו לתפקיד החל לצד הנהלת בית החולים ביישום תוכניות הפיתוח של בית החולים, שכללו: שדרוג ושיפוץ מחלקות ויחידות: אגף ילדים, המערך הקרדיולוגי, כירורגית ילדים, פנימית ג', אורולוגיה, א.א.ג, פנימית ב' ועוד, לצד השקעה גדולה בשדרוג מכשור, ציוד וטכנולוגיות רפואיות. פרויקט הדגל אותו קידם ופיתח רופא הוא הקמת חדר מיון ממוגן ויחידת אשפוז תת-קרקעית במטרה לתת מענה הולם כנגד טילים ואיומי אב"כ ועוד. רופא גייס תרומות בעשרות מיליוני ש"ח בישראל ומחוצה לה ומתקציב משרד הבריאות.

לאחר מאבק הצליח רופא להשיג ממשרד הבריאות רישיון להפעלת מכשיר PET/CT המיועד למתן טיפול מיטבי לגידולים ממאירים, זיהומים קשים ועוד.

ביוני 2019 סיים את כהונתו כמנכ"ל המרכז הרפואי ויצא לגמלאות. הוחלף על ידי ד"ר אוהד הוכמן.

### חיים אישיים
רופא נשוי למרי, אב לשני בנים וסב לשלושה נכדים.

## פעילות אקדמית
* 1993–1995 מרצה באוניברסיטת חיפה
* 1992–1995: מנהל אקדמי של תוכניות ניהול בריאות למנהלים רפואיים במדינות מתפתחות מטעם משרד החוץ בשיתוף הטכניון
* 1992–1993: חבר בוועדה המייעצת ללימודי תואר שני במנהל בריאות, אוניברסיטת חיפה

## תחומי פעילות נוספים
* ייעוץ ארגוני וייזום למוסדות רפואיים
* דירקטור במספר חברות פרטיות וציבוריות
* חבר בוועד המנהל של "בית הלוחם"
* יו"ר הוועד המנהל של עמותת "ילדותי השנייה" המסייעת לנשים מוכות וילדיהן

2019 06
קטגוריה:חיפה: אישים
קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:גינקולוגים ישראלים
קטגוריה:מנהלי מרכז רפואי בני ציון
קטגוריה:בוגרי תיכון חוגים
קטגוריה:ישראלים שנולדו ב-1947
קבוצת קזבלנקה

**קבוצת קזבלנקה**, המכונה גם "גוש קזבלנקה", הייתה אגודה לא רשמית קצרת מועד של מדינות אפריקאיות עם חזון משותף לעתיד אפריקה ולפאן-אפריקניזם בתחילת שנות השישים. הקבוצה הייתה מורכבת משבע מדינות בראשות מנהיגים בעלי השקפה שמאל-רדיקלית, בעיקר ממדינות צפון אפריקה: אלג'יריה, מצרים, גאנה, גינאה, לוב, מלי ומרוקו . הסכסוך והפשרה שבאה לאחר מכן בין קבוצת קזבלנקה וקבוצת מונרוביה הובילו בסופו של דבר להקמת ארגון האיחוד האפריקאי .

## היסטוריה
ימין|ממוזער| כיכר האיחוד האפריקאי (Place de l'Unité Africaine) בקזבלנקה
הקבוצה נפגשה לראשונה בכנס אשר נערך בשנת 1961 בעיר קזבלנקה, ומכאן שמה של הברית. בכנס זה התכנסו כמה ממנהיגי היבשת הבולטים כגון גמאל עבד אל-נאסר ממצרים, קוואמה נקרומה מגאנה וסקו טורא מגינאה .

אותם מנהיגים התאחדו תחת ההשקה כי ישנו צורך באיחוד פוליטי בקרב מדינות אפריקה, או לחלופין בפדרציה אפריקאית. הם האמינו שרק שילוב משמעותי ועמוק בין המדינות, כפי שקרה ליבשת השכנה אירופה באמצעות איחוד האירופי, תאפשר לאפריקה להביס את הקולוניאליזם, להשיג שלום בר קיימא ולטפח דיאלוג תרבותי בין המדינות, ובכך להגביר את ההשפעה הגאו-פוליטית של היבשת ואת פיתוחה הכלכלי. למעשה, אותם מנהיגים האמינו בהעברת סמכויות רבות מממשלות לאומיות לסמכות פאן-אפריקאית על-לאומית. נקרומה אף התווכח על כינון צבא פאן-אפריקאי, שניתן לפרוס אותו כדי להילחם בקולוניאליזם או בשלטון המיעוט הלבן ברחבי היבשת. ססמתו הפאן-אפריקאית המפורסמת הייתה "אפריקה חייבת להתאחד!"

עם זאת, בסופו של דבר קבוצת קזבלנקה נכשלה בהשגת מטרותיה, שכן רוב המנהיגים האחרים באפריקה לא תמכו בשינוי קיצוני כזה. רעיונותיה של יריבתה, קבוצת מונרוביה - שגם היא האמינה בפאן-אפריקניזם שלא על חשבון הלאומיות והמדינה העצמאית, היו יותר מקובלים בקרב מנהיגים אלו.

ב -1963 הוקם ארגון אחדות אפריקה (OAU). כל חברי הקבוצות הצטרפו לאיחוד זה והשאירו את המחלוקות ביניהם מאחור. ארגון OAU, כיום האיחוד האפריקאי, הצליח להשיג שילוב ואחדות של המדינות החברות בו בצורה מוגבלת, כאשר האיחוד היווה את מימוש השקפותיהם של חברי קבוצת מונרוביה ודחיית הרעיונות של המדינות החברות בקבוצת קזבלנקה.

בנוסף לחילוקי דעות על אופי האחדות האפריקאית, עמדותיהם של שתי הקבוצות בנוגע לסכסוכים באלג'יריה וקונגו היו שונות. בעוד חברי קבוצת קזבלנקה התחייבו לתמוך בחזית השחרור הלאומי במאמציה להילחם על עצמאותה של אלג'יריה מצרפת, תמכה קבוצת מונרוביה באויביה, הצרפתים.

## ראו גם
* האיחוד האפריקני
*פדרליזם

## הערות שוליים

קטגוריה:פאן-אפריקניות
קטגוריה:1961 בפוליטיקה
כדורסל ללא גבולות

**כדורסל ללא גבולות** (באנגלית: **Basketball Without Borders**) הוא ארגון הפועל מטעם ליגת ה-NBA ופיב"א, העורך מחנות כדורסל ברחבי העולם לילדים ולנערים עד גיל 18. באופן רשמי, מוגדר הארגון כ"תוכנית לפיתוח כישורי כדורסל ויישוג לקהילה, המאחדת שחקני כדורסל צעירים לקידום הספורט ולעידוד שינוי חברתי חיובי בתחומי החינוך, הבריאות והרווחה".

מחנה הכדורסל הראשון של הארגון נערך בין 30 ביוני ל-2 ביולי 2001 בעיר טרוויזו שבאיטליה, ומאז נערכו מחנות בלמעלה מ-20 מדינות שונות, בהן השתתפו מעל 3,300 חניכים שהגיעו מכ-130 מדינות שונות. לרוב מתקיים מחנה קיץ אחד בכל אחת מהיבשות אירופה, אסיה, אמריקה ואפריקה, ומאז 2015 נערך בכל שנה גם "מחנה בינלאומי".

## היסטוריה
המחנה הראשון בטרוויזו אירח שחקנים מהמדינות שנפגעו במלחמות יוגוסלביה – קרואטיה, סלובניה, מקדוניה, בוסניה והרצגובינה והרפובליקה הפדרלית של יוגוסלביה – ומטרתו הייתה "להשתמש בכדורסל כשפה משותפת לקידום שלום עולמי, ידידות וספורטיביות". המחנה השני, אשר נערך באיסטנבול, הוגדר כ"מחנה קיץ לילדים בגילאי 12–14 הנועד לקדם קשרי ידידות באמצעות ספורט", והתמקד בקירוב שחקנים מהמדינות השכנות יוון וטורקיה. בשנים 2003 עד 2005 נערכו המחנות הראשונים באפריקה, באמריקה ובאסיה, בהתאמה.

בשנת 2015 נחנך בניו יורק "המחנה הבינלאומי" הראשון, במהלך סוף-שבוע האולסטאר של ה-NBA.

בשנת 2017 נערך "מחנה אירופה" במכון וינגייט שבנתניה. בשנת 2018 זכה השחקן הישראלי דני אבדיה בתואר ה-MVP של "מחנה אירופה", ובשנה שלאחר מכן זכה בתואר ה-MVP של המחנה הבינלאומי. בכך הפך אבדיה לשחקן הראשון בתולדות המחנה שזוכה בתואר ה-MVP בשני המחנות: האירופאי והבינלאומי.

## מבנה
המחנות פועלים מטעם ארגון פיב"א, ליגת ה-NBA והתאחדויות הספורט של המדינות בהן נערכים המחנות. לרוב, אורכם של המחנות הוא בין שלושה לארבעה ימים. במחנות משתתפים חניכים עד גיל 18 אשר מחולקים לקבוצות, ומודרכים על ידי כדורסלנים, כדורסלני עבר ומאמנים מקצועיים. במהלך המחנה עוברים החניכים סדנאות קבוצתיות ופרטיות המקנות מיומנויות כדורסל, ולאחר מכן מתקיים טורניר בין הקבוצות. ביום המחנה האחרון נערך "משחק אולסטאר" המציג את השחקנים המצטיינים במחנה, ובסופו נבחרים השחקן המצטיין של המשחק והשחקן המצטיין של המחנה כולו.

החל משנת 2003 מתמקדים המחנות בפיתוח יכולות כדורסל, ועוסקים פחות בקידום יעדים חברתיים; הגיל הממוצע במחנות עלה מ-13 ל-17 ונבחרים אליהם בעיקר שחקנים בעלי פוטנציאל גבוה, אם כי נעשים מאמצים לצרף גם חניכים מאזורים מוחלשים או מוכי מלחמה. המחנות מהווים הזדמנות של המשתתפים להציג את כישוריהם בפני סקאוטים רבים מה-NBA, אשר פוקדים את המחנות מדי שנה.

## קישורים חיצוניים
*כדורסל ללא גבולות, באתר ליגת ה-NBA
*כדורסל ללא גבולות, באתר פיב"א

## הערות שוליים

קטגוריה:ארגוני כדורסל
ארגונים בין-לאומיים באירופה

המדינות האירופאיות העצמאיות חברות בארגונים, אֲמָנוֹת והסכמים בין־לאומיים שונים. בערך זה מופיע פירוט שלהם.

## גלריה

קובץ:Council of Europe (orthographic projection).svg|מדינות מועצת אירופה CoE
קובץ:Organization for Security and Co-operation in Europe (orthographic projection).svg|מדינות הארגון לביטחון ושיתוף פעולה באירופה OSCE
קובץ:European Union (orthographic projection).svg|מדינות האיחוד האירופי EU
קובץ:North Atlantic Treaty Organization (orthographic projection).svg|ארגון האמנה הצפון אטלנטית NATO
קובץ:CIS (orthographic projection).svg|חבר המדינות
קובץ:Collective Security Treaty Organization orthographic projection.svg|מדינות החברות בארגון אמנת הביטחון הקולקטיבי
קובץ:Orthographic projection map of the Eurasian Economic Union (2014–2022).svg|מדינות החברות באיחוד הכלכלי האירואסייתי


## פירוט

### מקרא

### הערות
1מדינות אלו לא משתתפות בשוק האירופאי המשותף (EEA), אך לאיחוד האירופי יש הסכמי איחוד מכס חיצוניים עם טורקיה (הסכם המכס EU-טורקיה בתוקף מאז 1995), אנדורה (מאז 1991) וסן מרינו (מאז 2002). מונקו משתתפת באיגוד המכס של האיחוד האירופי דרך מערכת היחסים שלה עם צרפת; הנמלים שלה מנוהלים על ידי הצרפתים. לוותיקן יש איחוד מכס עם איטליה.

2מונקו, סן מרינו ועיר הוותיקן אינן נכללות באמנת שנגן, אך נוהגות לפי האמנה בשל הגבולות הפתוחים שלהם עם צרפת ואיטליה, בהתאמה.

3שווייץ אינה חברה רשמית ב-EEA, אך יש לה הסכמים דו-צדדיים בעיקר במתכונת דומה, מה שהפוך אותה ל"חברה וירטואלית".

## הערות שוליים

קטגוריה:האיחוד האירופי: אמנות והסכמים
קטגוריה:האיחוד האירופי: יחסי חוץ
סודיק אטאנדה

**סודיק אולולאדה אטאנדה** (באנגלית: **Sodiq Ololade Atande**; נולד ב-26 באוגוסט 1993) הוא כדורגלן ניגרי המשחק בעמדת הבלם בפלמורטרי.

## קריירה
אטאנדה התחיל את הקריירה שלו בקבוצה מקומית בניגריה, "אריות 36". בינואר  חתם באפולוניה פייר מליגת העל האלבנית. ב-31 באוגוסט 2013 אטאנדה הבקיע את שער הבכורה שלו בקבוצה בניצחון 0–3 נגד שקומביני פקין.

ב-24 בדצמבר 2015, אטאנדה חתם בפרטיזן טירנה. ב-30 בינואר 2016 אטאנדה ערך את הופעת הבכורה שלו בקבוצה בניצחון 0–2 נגד לאצ'י. באפריל  נבחר לכדורגלן החודש בליגה.

ב-25 ביוני 2019 אטאנדה חתם בהפועל כפר סבא מליגת העל.

ב-15 באוגוסט 2021, אטאנדה חתם בפרישטינה מליגת העל הקוסוברית בכדורגל.

ב-4 בפברואר 2022 עזב את אירופה וחתם בט'ופר קלאב מליגת העל העומאנית.

בקיץ  חזר לאלבניה וחתם באגנאטיה.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:בלמי כדורגל ניגרים
קטגוריה:קנו: כדורגלנים
קטגוריה:כדורגלני פרטיזן טירנה
קטגוריה:כדורגלני הפועל כפר סבא
קטגוריה:כדורגלני פרישטינה
קטגוריה:כדורגלנים זרים בישראל
קטגוריה:ספורטאים ניגרים באלבניה
קטגוריה:ספורטאים ניגרים בישראל
קטגוריה:ספורטאים זרים בקוסובו
קטגוריה:ספורטאים ניגרים בעומאן
קטגוריה:ניגרים שנולדו ב-1993
קו G של הרכבת התחתית של ניו יורק

**קו G** או בשמו המלא **קו מאסף חוצה-עיר** (באנגלית: **Brooklyn-Queens Crosstown**) הוא קו רכבת תחתית באגף B של הרכבת התחתית של ניו יורק. סמל המסלול של הקו הוא בצבע ירוק בהיר ופועלות בו 21 תחנות. הקו הוא הקו היחיד במערכת שאינו עובר במנהטן ובמקום זאת חוצה את ברוקלין מצפון לדרום (מלבד 2 קווי קישור קצרים הפועלים בדרום ברוקלין). הקו נקרא קו מאסף שכן הוא עוצר בכל התחנות שבדרך ומשלים את השירות של שאר הקווים.

## מסלול הקו
הקו מתחיל את מסלולו בצפון ברוקלין מתחנת קורט סקוור אשר היא תחנה גדולה שעוברים בה קווים רבים. מהתחנה פונה הקו במסלול מיוחד משלו לכיוון דרום ברוקלין שם הוא נפגש במספר תחנות מצטלבות עם קווים אחרים. באזור בורהם היל נפגש מסלול הקו עם קו F ויורד דרומה. תחנתו הסופית של הקו היא בשכונת קנזינגטון שבדרום ברוקלין.

## קישורים חיצוניים

קטגוריה:ניו יורק: קווי רכבת תחתית
מנהלת ליגת העל בכדורסל נשים

**מנהלת ליגת העל בכדורסל נשים** הוא ארגון ספורט מוסד ללא כוונת רווח (מלכ"ר) המנהל את התחרויות הבכירות בכדורסל נשים בישראל ובראשם את ליגת העל בכדורסל נשים.

## היסטוריה
גוף מנהלת הליגה בכדורסל נשים נוסד בשנת 2011 בהחלטת איגוד הכדורסל הישראלי ולאחר הצלחת מנהלת ליגת העל בכדורסל גברים. מטרתה המוגדרת בעת הקמתה היה לנהל, לשווק ולהסדיר את פעילותה של ליגת העל בכדורסל נשים. כמו כן המנהלת פועלת במטרה להגביר את החשיפה של הליגה בקרב קהל אוהדי הספורט ובפרט בקרב נשים וצעירות ברחבי הארץ. בנוסף ממונה המנהלת על גיוס ספונסרים לליגה, שיווק הליגה, הגדלת קהל האוהדים באולמות וכדומה. מנהלת הליגה מורכבת מ-12 חברי דירקטוריון ובראשם עומדת משנת 2024 דנה סנדר שהחליפה את הילה קניסטר בר דוד. עשרה מחברי הדירקטוריון הם יושבי הראש של קבוצות ליגת העל בכדורסל, בנוסף למספר חברי הדירקטוריון שחברים גם באיגוד הכדורסל.

מנהלת ליגת העל מנהלת גם את גביע המדינה, ומעורבת בהשתתפותם של הקבוצות בליגת העל ובמפעלים האירופיים יורוליג ו-יורוקאפ.

## יו"ר המנהלת
* גדעון בריקמן (2011–2013)
* רו"ח איריס שטרק (2013–2019)
* הילה קניסטר בר דוד (2019–2024)
* דנה סנדר (2024–הווה)

## ראו גם

* מנהלת ליגת העל בכדורסל

## קישורים חיצוניים
* 

## הערות שוליים

קטגוריה:כדורסל נשים בישראל
כדורסל נשים, מנהלה
גאורג אלכסנדר, דוכס מקלנבורג-שטרליץ

**גאורג אלכסנדר, דוכס מקלנבורג-שטרליץ** (בגרמנית: **Georg Alexander Herzog zu Mecklenburg**; 6 ביוני 1859 – 5 בדצמבר 1909) היה ראש בית מקלנבורג-שטרליץ משנת 1934 עד מותו. דרך אמו, הוא היה צאצא של פאבל הראשון, קיסר רוסיה.

## ביוגרפיה
גאורג אלכסנדר נולד ב-6 ביוני 1859 ברמפלין, לגאורג אוגוסט, דוכס מקלנבורג-שטרליץ וליקטרינה מיכאילובנה, הנסיכה הגדולה של רוסיה, בתם של מיכאיל פאבלוביץ', הנסיך הגדול של רוסיה ושרלוטה, נסיכת וירטמברג. בילדותו עברו הוריו לגור ברוסיה, והוא קיבל חינוך צבאי, ואף התגייס לצבא האימפריה הרוסית. הוא התעניין במוזיקה, והיה פסנתרן טוב, נגן צ'לו מעולה ואף אהב לכתוב יצירות מוזיקליות. בין השנים 1879–1881 הוא למד אמנות ופילוסופיה באוניברסיטאות לייפציג ושטרסבורג.

גאורג אלכסנדר התאהב באחת מבנות לווייתה של אמו, נטליה פיודרובנה ואנלריאסקיה, אולם אמו כעסה על כך, מכיוון שנטליה לא הייתה ממשפחה מלכותית. היא גירשה את נטליה מחצרה, אולם גאורג אלכסנדר נסע בשנת 1889 לגרמניה, וקיבל אישור לנישואים מדודו פרידריך וילהלם, הדוכס הגדול של מקלנבורג-שטרליץ, שאף העניק לנטליה את התואר רוזנת קרלוב, וב-14 בפברואר 1890 התחתנו השניים בסנקט פטרבורג, ונולדו להם ארבעה ילדים.

גאורג אלכסנדר היה אספן אמנות נלהב, ואף ירש מסבו, מיכאיל פאבלוביץ', הנסיך הגדול של רוסיה, אוסף עשיר של ליתוגרפיות צרפתיים, ציורים, חרסינת מייסן וספרים מהודרים של ספרים. למרות מעמדו הגבוה, הוא היה אדם נגיש, ונטול כל סנוביות. במקביל לתשוקתו למוזיקה הוא המשיך בקריירה הצבאית שלו. בשנת 1902 הוא הועלה מונה לדרגת גנרל-מיור, ומונה למפקד חטיבת הדראגונים של משמר-החיים, ובשנת 1906 מונה למפקד חטיבה 1 של דיוויזיית הפרשים ה-1 של המשמר. בשנת 1907 הוא מונה לראש הכוחות העומדים לרשות המשמר ברובע הצבאי של סנט פטרבורג. הוא עסק ברפורמות צבאיות בשם שר המלחמה, והיה סופר ומתרגם של תאוריה צבאית ועבודות היסטוריות.

ב-5 בדצמבר 1909 מת גאורג אלכסנדר במפתיע בסנקט פטרבורג, ובשנת 1934 ירש בנו גאורג, דוכס מקלנבורג את ראשות בית מקלנבורג-שטרליץ.

## משפחתו
ב-14 בפברואר 1890 התחתן גאורג אלכסנדר עם נטליה פיודרובנה ואנלריאסקיה, ונולדו לו ממנה ארבעה ילדים:
* הרוזנת קתרינה פון קרלוב (1891–1940), התחתנה עם הנסיך ולדימיר גורביץ' גוליצין.
* הרוזנת מריה פון קרלוב (1893–1979), התחתנה עם הנסיך בוריס דמיטרייביץ' גוליצין, ולאחריו התחתנה עם הרוזן ולדימיר פטרוביץ' קליינמיכל.
* הרוזנת נטליה פון קרלוב (1894–1913).
* גאורג, דוכס מקלנבורג (1899–1963), התחתן עם אירינה מיכאילובנה רייבסקיה, ולאחריה התחתן עם שרלוטה, ארכידוכסית אוסטריה.

## אילן יוחסין

## קישורים חיצוניים

קטגוריה:דוכסים גרמנים
קטגוריה:גנרלים בצבא האימפריה הרוסית
קטגוריה:מעוטרי עיטור אנדריי הקדוש
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור ולדימיר הקדוש
קטגוריה:בוגרי אוניברסיטת לייפציג
קטגוריה:גרמנים שנולדו ב-1859
קטגוריה:גרמנים שנפטרו ב-1909
(You Drive Me) Crazy Tour

**** הוא סיבוב ההופעות השני של זמרת הפופ האמריקאית בריטני ספירס. סיבוב הופעות זה נועד לקדם את האלבומים ...Baby One More Time ו־Oops!... I Did It Again.

## מופעי חימום
*דסטיניז צ'יילד

## רשימת שירים
להלן רשימת השירים של סיבוב ההופעות. ייתכן שבמהלך סיבוב ההופעות התרחשו שינויים אחדים:
#""
#"Born to Make You Happy"
#"I Will Be There"
#"Don't Let Me Be the Last to Know"
#"Oops!... I Did It Again"
#"From the Bottom of My Broken Heart"
#"The Beat Goes On"
#"Sometimes"
#"...Baby One More Time"

## הערות שוליים

קטגוריה:סיבובי הופעות מ-2000
קטגוריה:סיבובי ההופעות של בריטני ספירס
גאורג אוגוסט, דוכס מקלנבורג-שטרליץ

**גאורג אוגוסט, דוכס מקלנבורג-שטרליץ** (בגרמנית: **Georg August, Herzog zu Mecklenburg-Strelitz**; 11 בינואר 1824 - 20 ביוני 1876) היה דוכס גרמני מבית מקלנבורג-שטרליץ וגנרל בצבא האימפריה הרוסית.

## ביוגרפיה
גאורג אוגוסט נולד ב-11 בינואר 1824 בנוישטרליץ, והיה בנם השני של גאורג, הדוכס הגדול של מקלנבורג-שטרליץ ומריה, נסיכת הסן-קאסל, בתם של פרידריך, נסיך הסן-קאסל וקרולינה, נסיכת נסאו-אוזינגן. סבו וסבתו מצד אביו היו קרל השני, הדוכס הגדול של מקלנבורג-שטרליץ ופרדריקה, נסיכת הסן-דרמשטאדט. אחותו קרולינה מריאנה התחתנה עם פרדריק השביעי, מלך דנמרק. בשנת 1860 מת אביו, ואחיו הבכור פרידריך וילהלם, הדוכס הגדול של מקלנבורג-שטרליץ עלה לשלטון במקומו.

ב-16 בפברואר 1851 התחתן גאורג אוגוסט בסנקט פטרבורג עם יקטרינה מיכאילובנה, הנסיכה הגדולה של רוסיה, בתם של מיכאיל פאבלוביץ', הנסיך הגדול של רוסיה ושרלוטה, נסיכת וירטמברג, ממנה נולדו לו ארבעה ילדים. בני הזוג עברו להתגורר ברוסיה, שם היה גאורג אוגוסט גנרל חיל התותחנים בצבא האימפריה הרוסית. ב-20 ביוני 1876 מת גאורג אוגוסט בסנקט פטרבורג, בגיל 52. מאחר שבנו הראשון, גאורג אלכסנדר, התחתן בנישואים מורגנטיים, בנו השני, קרל מיכאל, הפך לראש בית מקלנבורג-שטרליץ.

## משפחתו
ב-16 בפברואר 1851 התחתן גאורג אוגוסט בסנקט פטרבורג עם יקטרינה מיכאילובנה, הנסיכה הגדולה של רוסיה, בתם של מיכאיל פאבלוביץ', הנסיך הגדול של רוסיה ושרלוטה, נסיכת וירטמברג, ממנה נולדו לו ארבעה ילדים:
* ניקולאוס, דוכס מקלנבורג-שטרליץ (1854).
* הלנה, דוכסית מקלנבורג-שטרליץ (1857–1936), התחתנה עם אלברט, נסיך סקסוניה-אלטנבורג.
* גאורג אלכסנדר, דוכס מקלנבורג-שטרליץ (1859–1909).
* קרל מיכאל, דוכס מקלנבורג (1863–1934).

## אילן יוחסין

## קישורים חיצוניים

קטגוריה:אבירי מסדר העיט השחור
קטגוריה:אבירי מסדר הפיל
קטגוריה:גנרלים בצבא האימפריה הרוסית
קטגוריה:דוכסים גרמנים
קטגוריה:מעוטרי עיטור אנדריי הקדוש
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור ולדימיר הקדוש
קטגוריה:גרמנים שנולדו ב-1824
קטגוריה:גרמנים שנפטרו ב-1876
יקטרינה מיכאילובנה, הנסיכה הגדולה של רוסיה

**יקטרינה מיכאילובנה, הנסיכה הגדולה של רוסיה** (ברוסית: **Екатерина Михайловна**; 28 באוגוסט 1827 – 12 במאי 1894), הייתה בתו של מיכאיל פאבלוביץ', הנסיך הגדול של רוסיה וכלתו של גאורג, הדוכס הגדול של מקלנבורג-שטרליץ.

## ביוגרפיה
יקטרינה נולדה בסנקט פטרבורג, למיכאיל פאבלוביץ', הנסיך הגדול של רוסיה, בנו הצעיר של פאבל הראשון, קיסר רוסיה, ולשרלוטה, נסיכת וירטמברג, בתם של פאול, נסיך וירטמברג ושרלוטה, נסיכת סקסוניה-הילדבורגהאוזן. היו לה שתי אחיות גדולות,  מריה ויליזבטה, שכונתה "לילי". שני אחים נוספים נולדו אחריה, אלכסנדר ואנה, ומתו בצעירותם.

ב-16 בפברואר 1851 התחתנה יקטרינה בסנקט פטרבורג עם גאורג אוגוסט, דוכס מקלנבורג-שטרליץ, בנם השני של גאורג, הדוכס הגדול של מקלנבורג-שטרליץ ומריה, נסיכת הסן-קאסל, ונולדו להם ארבעה ילדים. בני הזוג עברו להתגורר ברוסיה, שם היה בעלה גנרל בצבא האימפריה הרוסית. בשנת 1876 מת בעלה, וב-12 במאי 1894 מתה יקטרינה בסנקט פטרבורג.

## משפחתה
ב-16 בפברואר 1851 התחתנה יקטרינה בסנקט פטרבורג עם גאורג אוגוסט, דוכס מקלנבורג-שטרליץ, ממנו נולדו לה ארבעה ילדים:
* ניקולאוס, דוכס מקלנבורג-שטרליץ (1854).
* הלנה, דוכסית מקלנבורג-שטרליץ (1857–1936), התחתנה עם אלברט, נסיך סקסוניה-אלטנבורג.
* גאורג אלכסנדר, דוכס מקלנבורג-שטרליץ (1859–1909).
* קרל מיכאל, דוכס מקלנבורג (1863–1934).

## אילן יוחסין

## קישורים חיצוניים

קטגוריה:נסיכות רוסיות
קטגוריה:שושלת רומנוב
קטגוריה:ילידות 1827
קטגוריה:נפטרות ב-1894
בריאן דיקון

**בריאן דיקון** (באנגלית: **Brian Deacon**; נולד ב-13 בפברואר 1949) הוא שחקן אנגלי.

## ביוגרפיה
דיקון נולד באוקספורד, שם שיחק בתיאטרון לנוער של אוקספורד. הוא שיחק בסרטי קולנוע כגון "עדות משולשת" (1972) ו"ערפדים" (1974). תפקידו הידוע ביותר הוא בדמות ישו בסרט הקולנוע "ישו" משנת 1979 שנעשה על ידי הארגון האוונגליסטי Jesus Film Project. דיקון נבחר לתפקיד מתוך 263 שחקנים שנבחנו על ידי המפיק ג'ון היימן. עוד גילם דיקון את הדמות יומאק בסדרת הטלוויזיה "The Feathered Serpent" בשנים 1976 ו-1978. בסדרה "לילי" שיחק דיקון בתפקיד פרנק מיילס. ב-1985 שיחק יחד עם אחיו, אריק דיקון, בסרטו של פיטר גרינוויי "זד ושני אפסים" בתפקיד אוסוולד דיוס. בשנים 1992 ו-1993 גילם את רט. הונ. ניל קינקייד באופרת הסבון הבריטית "אמרדייל", המאהב של הדמות קים טייט (בגילומה של קלייר קינג).

### חיים אישיים
דיקון היה נשוי פעמיים. בין השנים 1977 ל-1987 היה נשוי לרולה לנסקה, ולהם בת משותפת, לארה פרקר דיקון. ב-1988 התחתן על נטלי בלוך.

## פילמוגרפיה

## קישורים חיצוניים

* בריאן דיקון באתר TCM

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1949